**KGJK, nr. 161/2016**

**20 dhjetor 2016**

KËSHILLI GJYQËSOR I KOSOVËS, (KGJK) në bazë të nenit 103, paragrafi 5, nenit 108 të Kushtetutës së Republikës së Kosovës, nenit 4 paragrafi 1 pika 1.7, dhe nenit 22 të Ligjit nr. 03/L-223 për Këshillin Gjyqësor të Kosovës, nenit 2, paragrafi 3 të Ligjit Nr.05/L-033 për Ndryshimin dhe Plotësimin e Ligjit Nr.03/L-223 për Këshillin Gjyqësor të Kosovës, dhe në bazë të Rregullores Nr.09/2016 për Procedurat e Zgjedhjes, Emërimit, Vlerësimit, Pezullimit dhe Shkarkimit të Kryetarëve të Gjykatave dhe Gjyqtarëve Mbikëqyrës, të ndryshuar dhe plotësuar me Rregulloren 14/2016 dhe Rregulloren 17/2016, si dhe Rregullores mbi Organizmin dhe Veprimtarinë e Brendshme të Këshillit Gjyqësor të Kosovës, në mbledhjen e169-të, të mbajtur me 20 dhjetor 2016, nxjerr këtë:

**V E N D I M**

1. Z. Kreshnik Radoniqi, emërohet kryetar i Gjykatës Themelore në Pejë.
2. Mandati i z. Radoniqi si kryetari i Gjykatës Themelore në Pejë është katër (4) vite.
3. Vendimi hyn në fuqi me 1 janar 2017.

**A r s y e t i m**

Këshilli Gjyqësor i Kosovës më datë 02 shtator 2016 ka ri shpallur konkursin për kryetar të Gjykatës Themelore në Pejë. Për këtë pozitë kanë konkurruar katër (4) gjyqtar të kësaj gjykate. Më datë 16 dhjetor 2016 kandidatët për pozitën e kryetarit të Gjykatës Themelore në Pejë janë ftuar në intervistë ku përveç njërit prej tyre që është tërhequr nga kandidatura, kandidatët tjerë kanë marrë pjesë në intervistë.

Komisioni për Vlerësimin e kandidatëve për pozitën e kryetarit të Gjykatës Themelore në Pejë pas mbajtjes së intervistës vjen në përfundim se z. Kreshnik Radoniqi, gjyqtar i Gjykatës Themelore në Pejë renditet i dyti në listën e kandidatëve për kryetar të Gjykatës Themelore në Pejë, pas kandidatit të ranguar si të parin, z. Rrustem Thaqi.

Këshilli Gjyqësor i Kosovës pas votimit të fshehtë për z. Rrustem Thaqi në raundin e parë rezultoi se mori katër (4) vota për, tre (3) vota kundër dhe katër vota abstenim, dhe si rrjedhojë pasi që kandidati i parë nuk mori shumicën e votave të anëtarëve, Këshilli Gjyqësor kaloi nw raundin e dytë të votimi për kandidatin e ranguar si të dytin. Në raundin e dytë, më tetë (8) vota për dhe tre (3) vota kundër, Këshilli Gjyqësor i Kosovës emëron z. Kreshnik Radoniqi kryetar të Gjykatës Themelore në Pejë.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

Nehat Idrizi,

Kryesues,

Këshilli Gjyqësor i Kosovës

*Kopje e vendimit i dërgohet:*

* *Kreshnik Radoniqi*
* *Kryetarit të Gjykatës Supreme*
* *Kryetarit të Gjykatës së Apelit*
* *Degëve të kësaj gjykate në Deçan, Klinë dhe Istog*
* *Sekretariatit të KGJK-së*
* *Arkivit*